Dan l-ajk Franġiskan ta' Ġieżu twieled fir-raħal żgħir tal-Għargħur għall-aħħar tas- seklu ħmistax. Kien bin familja bdiewa li kienu jgħixu f'dar fqajra fil-bidu tal-Qortin il-Kbir (St. Georges Allev) li sa dak iż-żmien il-Għargħur kien jagħmel parti mill-Mattuċi tan-Naxxar fejn x'aktarx li ġie mgħammed għax ir-raħal sar parroċċa fl-1610 'il fuq minn mitt sena minn twelidu. Insibu li minn ċkunitu kellu ċerta qdusija u devozzjoni kbira lejn il-Madonna speċ jalment dik tal-Mellieħa li sikwit kien imur bil-mixi jinvista u jitlobha. Bħala żagħżugħ huwa kien jgħin fix- xogħol tar-raba' lill-ġenituri tiegħu u jmidd idejh għal kull xogħol ieħor, jixgħad li hu kien ħaffer bir għall-ilma fl-egħlieqi fejn kien jaħdem. Meta kellu tmintax 'il sena ħalla lill- familja u r-raħal tiegħu u daħal ajk mall- patrijiet Franġiskani Minuri Asservanti (ta' Ġieżu) fir-Rabat ta' Malta fejn hu għamel in-Novizjat tiegħu u wara xi żmien li ħadem mall-patrijiet, is-superjuri tiegħu bagħtuh f'kunvent fil-Belt ta' Noto fis-Sqallija. Peress li dak iż-żmien il-provinċja maltija kienet tagħmel mal-provinċja ta' Sirakuża. Insibu li Fra Dumink għadda l-kumplament ta' ħajtu jaħdem fl-ordni f'dik il-belt ta' Noto. Huwa kien tassew raġel qaddis u ta umiltà kbira u kien isegwi r-regola Franġiskana b'devozzjoni stretta. Ix-xniegħat ta' qdusitu malajr xterrdu ma' kullimkien. Hu dejjem kien ixerred id- devozzjoni lejn il-Madonna u jgħin u jikkonsla lil kulħadd bil-barka tas-sema u bil-grazzja li kien iferraħ ma kulħadd. Fra Dumink kien imżejjen bid-don tal- profezija u fost ħwejjeġ oħra kien awgura lil kulħadd li għalkemm Malta kellha tiġi assedjata b'qawwa kbira mit-Torok fl- SAN BARTILMEW - GĦARGĦUR aħħar kellha tkun vittorjuża fuq l-għadu fl- assedju ta' l-1565 kif fil-fatt hekk ġara. Wara ħajja twila u devota jaħdem bħala ajk qaddis fl-Ordni Franġiskan Fra Dumink miet fl-1 ta' Mejju 1570, mibki minn kull min kien jafu. Sar il-funeral u ġie midfun f'qabar mal-patrijiet l-oħra, iżda wara xi żmien il-fdalijiet tiegħu ġew imqegħdin ġo urna ndurata li tpoġġiet fis-sagristija tal- Knisja ta' Noto sponuti għad-devozzjoni ta tant u tant fidili li kienu jmorru jitolbu quddiemu u ħafna kienu dawk li qalgħu grazzi kbar bl-interċessjoni tiegħu tant li l- knisja tellgħet il-kawża għal Beatifikazzjoni tiegħu. Xbiha ta' Fra Dumink tinsab imdendla fis-sagristija tal-parroċċa tagħna. Żmien ilu fir-raħal kien hawn devozzjoni kbira lejn dan is-serv t'Alla u bosta nies kienu anke qalgħu grazzi bl-interċessjoni ta' Fra Dumink u għalhekk aħna lkoll għandna ninsistu u nitolbu ħalli ġurnata naraw lil dan il-konpajżan tagħna santifikat fuq l- artali u b'hekk il-Għargħur ikollu x-xorti sabiħa li wieħed minn uliedu jsir qaddis. Xbihat oħra tiegħu nsibuhom fil-Knisja ta' Ġieżu tal-Belt, fil-kunvent ta' Ġieżu fir- Rabat u fl-università ta' Malta.